Տասնյակ պաղեստինցիներ են վիրավորվել Գազայի գոտում ու Հորդանան գետի արեւմտյան ափում սկսված բախումների արդյունքում, այն բանից հետո, երբ ԱՄՆ-ի նախագահ Դոնալդ Թրամփը հայտարարեց, թե ԱՄՆ-ը Երուսաղեմը ճանաչում է որպես Իսրայելի մայրաքաղաք։ Այժմ Իսրայելի հարյուրավոր թվակազմով հավելյալ ուժեր են տեղաբաշխվել նշված հատվածներում, որտեղ պաղեստինցիները սկսել են գործադուլ ու դուրս եկել փողոցներ։ Իսկ ամենավտանգավոր օրը կարող է դառնալ ուրբաթը, քանի որ Համասի ղեկավարն ուրբաթ օրը հայտարարել է ՝՝կատաղության օր՛՛ ու ասել, որ այն պիտի դառնա ՝՝ինթիվադայի՝ արաբերենից՝ ապստամբության առաջին օրն ընդդեմ բռնազավթողների՛՛։ Նրա խոսքերով, իրենք Համասի անդամներին ու նրա բոլոր թեւերին շուտով տալու են հանձնարարականներ՝ ՝՝ռազմավարական այս վտանգի առաջն առնելու համար՛՛։